เรื่องร้องเรียน: หจก แก้วนครหลวง  ปล่อยควันสีดำ  ประมาณ02.00 ชอบปล่อยควันสีดำ  แล้วลมพัดมาตากผ้าจะเป็นเม็ดดำๆ เป็นคาบน้ำมัน ที่ปลิวง่าย  กลางคืนจะได้กลิ่นของน้ำมัน เหม็นมาก  สุนัขที่บ้านสีขาวถ้าโรงงานนี้ปล่อยควันดำออกมาขาของสุนัขจะดำตามไปด้วย เคยบอกที่เขตหนองแขมงานสิ่งแวดล้อม ก็เงียบคะเป็นหลายๆๆๆปีมาแล้วคะ ปัจจุบัน ไม่ว่าจะมืดหรือสว่างก็ปล่อยควันคะ
การดำเนินการของเจ้าหน้าที่: สำนักงานเขตหนองแขม โดยฝ่ายสิ่งแวดล้อม ฯ ได้ดำเนินการตรวจสอบเรื่องร้องเรียนดังกล่าวแล้ว ขณะตรวจสอบ "ห้างหุ้นส่วนจำกัด อุตสาหกรรมแก้วนครหลวง" พบการประกอบกิจการเกี่ยวกับการผลิตแก้วเป็นบรรจุภัณฑ์รูปแบบต่างๆ จากการตรวจสอบมีปล่องซึ่งใช้ในการระบายความร้อนออกสู่บรรยากาศ  คนงานทำงานตั้งแต่เวลา 7.30-16.30 น. มีคนงานที่อยู่เวรกลางคืนเพื่อควบคุมการทำงานของเตาหลอมเป็นระยะๆ เพื่อไม่ให้เกิดเขม่าควันหรือควันดำออกมา  และเพื่อเป็นการป้องกันเหตุเดือดร้อนรำคาญแก่ประชาชนผู้พักอาศัยบริเวณใกล้เคียง เจ้าหน้าได้ออกหนังสือแบบตรวจแนะนำเจ้าพนักงาน ฯ ให้ควบคุมมิให้เกิดเขม่าควันหรือควันดำ และกำชับให้คนงานบำรุงรักษาระบบที่ใช้ในการประกอบกิจการให้มีประสิทธิภาพอย่างเสมอ พร้อมประชาสัมพันธ์ แจกเอกสารเรื่องขอความร่วมมือป้องกันฝุ่นละออง PM2.5 เพื่อลดมลพิษทางอากาศ ให้ทราบแล้ว ทั้งนี้ เจ้าหน้าที่จักตรวจติดตามผลเป็นระยะๆ ต่อไป หากผู้ร้องมีความประสงค์จะแจ้งรายละเอียดเพิ่มเติม สามารถแจ้งรายเอียดเรื่องดังกล่าว ได้ที่ฝ่ายสิ่งแวดล้อมฯ สำนักงานเขตหนองแขม ทางหมายเลขโทรศัพท์ 024211227 ต่อ 7319 ค่ะ
ความเห็นของผู้แจ้ง: ช่วยอัพเดทหน่อย
พื้นที่: แขวงหนองค้างพลู เขตหนองแขม กรุงเทพมหานคร